|  |  |  |
| --- | --- | --- |
| **Elem tartalma: Ima a 139. zsoltárral**  **Testünk páratlansága** | | Kategória: ima |
| Szerző(k): dr. Farkas László  Szerkesztő(k): - | | Esemény: Tábor |
| Kapcsolódó téma: Hivatás | Kapcsolódó előadás:- | |
| Régió: Dél-Duna | Település: Dabas – Sári | Időpont: 2018.07.26. |

Kapcsolódó anyagok:

**Főelőadás négy az egyben:**

2018\_07\_hivatas\_jojj\_kovess\_engem\_negy\_foeloadas\_egyben\_foelodas\_ossz\_tabor

**Főelőadások:**

2018\_07\_hivatas\_embernek\_lenni\_foeloadas\_ossz\_tabor

2018\_07\_hivatas\_mindent\_elhagyni\_Krisztusert\_foeloadas\_ossz\_tabor

2018\_07\_hivatas\_donteni\_foeloadas\_ossz\_tabor

2018\_07\_hivatas\_keresztenynek\_lenni\_hivatas\_foeloadas\_ossz\_tabor

**Csoportfoglalkozás:**

2018\_07\_hivatas\_kiscsoportos\_kerdesek\_csoport\_ossz\_tabor

**A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:**

2018\_07\_hivatas\_tabor\_osszegzo\_ossz\_tabor

Törzsanyag:

**Ima a 139. zsoltárral**

**Testünk páratlansága**

**„Áldalak, amiért… csodálatosan megalkottál.” (Zsolt 139,14)**

**Ének: Az Ő szeretete olyan nagy, hogy fel sem mérhetem…**

**Olvassuk fel a Zsolt 139,1-18-at.**

Rövid csend.

**Ismételjük meg a Zsolt 139,13-16-ot:**

„Te alkottad veséimet, anyám méhében Te szőtted a testem. Áldalak, amiért csodálatosan megalkottál, és amiért csodálatos minden műved. Lelkem ismered a legmélyéig, létem soha nem volt rejtve előtted. Amikor a homályban keletkeztem és a föld mélyén (anyaméhben) elindult életem, szemed már látta tetteimet s könyvedben mind felírta őket. Meghatároztad napjaimat, mielőtt egy is megjelent belőlük.”

„Magasztallak téged, mert félelmes és csodálatos vagy; csodálatosak alkotásaid, és lelkem jól tudja ezt. [angolban: „félelmetesen és csodálatosan alkottál” – a fordító]” – olvassuk a **Zsoltárok 139,14**-ben.

Ebben a versben fizikai testünk páratlanságáról van szó. Az emberi test a legbonyolultabb és legkülönlegesebb organizmus a világon, s ez az összetettség és egyediség a Teremtő Isten hatalmáról beszél. Testünk minden porcikája, a legapróbb mikroszkopikus sejtet is beleértve, arról tanúskodik, hogy félelmetesen és csodálatosan lett megalkotva.  
  
Ha megvizsgálunk egy komolyabb fényképezőgépet, amely szükség szerinti fénymennyiséget enged be, és automatikusan fókuszál a látómezőben, azt tapasztaljuk, hogy a fényképezőgép tulajdonképpen az emberi szem mintájára működik. Csakhogy, mivel mi két szemgolyóval rendelkezünk, mélységérzékelésre is képesek vagyunk, azaz meg tudjuk ítélni egy adott tárgy távolságát is.

HA VAN A TELEFONJUKON TÜKÖR FUNKCIÓ: MOST NÉZD MEG MICSODA FANTASZTIKOS SZERVED A SZEMED, S MENNYIVEL SZEBB, KOMPLEXEBB MINT EGY TELEOBJEKTÍV.

**CSEND**

Az emberi agy is félelmetesen és csodálatosan alkotott, lenyűgöző szerv. Képes a tanulásra, az okfejtésre, valamint a test számos automatikus funkciójának irányítására, mint például a szívritmus, a vérnyomás, a légzés, továbbá az egyensúly fenntartására járás, futás, állás és ülés közben, ráadásul úgy, hogy ez idő alatt másra koncentrál.

Képzeljünk csak el egy frissen megtermékenyített petesejtet, amelyből új élet születik. Ebből az egyetlen sejtből alakulnak ki az anyaméhen belül a különféle szövetek, szervek és szervrendszerek, melyek tökéletes összhangban és időzítéssel működnek együtt egymással.

**Ének: Én még mit sem tudtam Rólad, Te már akkor szerettél…**

**A testünkben futó erek együttesen olyan hosszúak, hogy két és félszer tudnánk velük körbetekerni a Földet.**

TEDD AZ ÖLEDBE A KEZED, TEDD SZABADDÁ A VÉNÁIDAT ÉS NÉZD MEG EZEKET AZ EREKET, MELYEK AZ ÉLETET SZÁLLÍTJÁK NEKED. EGY CSODÁLATOSAN MŰKÖDŐ MISZTÉRIUM VAN BENNED.

CSENDBEN NÉZD ÉS FIGYELD HOGYAN LÜKTET BENNE AZ ÉLET. FONTOLD MEG, AHOGY ISTEN MINDEN PILLANATBAN ADJA NEKED AZ ÉLETET. PRÓBÁLD ÉRZÉKELNI MOST A PULZUSOD AZ EREKBEN VAGY A SZÍVEDNÉL! MINDEN SZÍVDOBBANÁSOD AZT MONDJA EL NEKED: ISTEN AKARJA, HOGY LEGYEK.

**A nyelvünk mintázata is egyedi, miként az ujjlenyomatunk is.** Nincs belőled még egy. Még Istennél sem. Pótolhatatlan vagy. Nem sorozatgyártott „termék” vagy, hanem Isten páratlan alkotása.

MOST NÉZD MEG AZ EGYEDI UJJLENYOMATOT A HÜVELYKUJJADON, S KÖSZÖND MEG, HOGY A VILÁGON LÉVŐ 7 MILLIÁRD EMBER KÖZÜL SENKI MÁSNAK NINCS ILYEN, SOHA NEM IS VOLT ÉS SOHA NEM IS LESZ, MERT PÓTOLHATATLANUL EGYEDI VAGY, MINDENKI MÁSTÓL MEGKÜLÖNBÖZTETETT.

Vagy vegyük az emberi immunrendszert, amely számtalan kórokozót le tud küzdeni, és a kisebb sérülésektől (lásd hibás DNS részek kijavítása) egészen a nagyokig (pl. törött csontok összeforrása vagy súlyos balesetekből való felépülés) megannyi traumából helyre tud állni.

**Testünk minden percben 24 millió sejtet termel, ami azt jelenti, hogy minden 13. percben “előállítjuk” az USA teljes lakosságát – sőt még többet is.**

Képesek vagyunk vakon gépelni a számítógép billentyűjén, járni, futni, mászni, pörögni, úszni, bukfencezni és szaltózni, továbbá olyan „egyszerű” feladatokat elvégezni, mint egy villanykörte becsavarása, a fogmosás, a cipőfűző bekötése, és így tovább – s mindezt gondolkodás nélkül, akár úgy hogy közben mást csinálunk. Noha ezek „egyszerű” dolgok, az ember még nem tervezett és alkotott olyan robotot, amely ilyen mérhetetlenül sokféle mozdulatsor és feladat végrehajtására lenne képes.  
  
Mindez olyan csoda, melynek lemásolására képtelen az ember. Nagyon igaz tehát, hogy félelmetesen és csodálatosan lettünk megalkotva. (Zsoltárok 139:17-24).

Érverésünk és légzésünk nem mint egy valamikor beindított gépezet folytatja munkáját. Szívünk dobogását, élő szervezetünk minden idegszálát és izmát Isten hatalma tartja működésben. (…)

VÉGÜL FIGYELJ A LÉGZÉSEDRE ÉS ÉSZLELD, AHOGY ISTEN HATALMA MŰKÖDÉSBEN TARTJA A TESTEDET, EZT A CSODÁLATOS ORGANIZMUST. MINDEN BELÉGZÉSSEL SZÍVD MAGADBA ISTEN TEREMTŐ SZERETETÉT ÉS ANNAK BOLDOG TUDATÁT, HOGY ISTEN ÖRÖKTŐL FOGVA AKARTA, HOGY LEGYÉL.

**2 perc csendben csak erre figyelj minden lélegzésnél!**

**Ezután levetítettünk egy filmet a lányoknak, s közben arra kértük a fiúkat, hogy adjanak értük egytől-egyig hálát azért, hogy csodálatosak, páratlanul különlegesek és nemcsak az élet, hanem egyedi isteni misztérium és küldetés hordozói. Közben imádkozzanak a jelenlévő lányokért, hogy megtalálják hivatásukat és hozzáillő férjüket.**

[**http://bellagirlmagazin.hu/video/ki-vagy-egy-uzenet-az-osszes-nonek/**](http://bellagirlmagazin.hu/video/ki-vagy-egy-uzenet-az-osszes-nonek/)

**Majd levetítettünk egy filmet a fiúknak, s közben arra kértük a lányokat, hogy adjanak hálát egytől-egyig értük, hogy épp olyanok, amilyenek, hogy az élet védelmezői és páratlan isteni misztérium és küldetés hordozói. Közben imádkozzanak a jelenlévő fiúkért, hogy megtalálják hivatásukat és hozzáillő feleségüket.**

[**https://www.youtube.com/watch?v=IIAm9jsdt7Y**](https://www.youtube.com/watch?v=IIAm9jsdt7Y)

**Ének: Ne félj, mert megváltottalak**

Eszközigény: